Réttindi uppfærð í 15 metra - Landssamband smábátaeigenda Réttindi uppfærð í 15 metra Frumvarp Sigurðar Inga Jóhannssonar samgöngu - og sveitarstjórnarráðherra um breytingu á lögum um áhafnir íslenskra fiskiskipa , varðskipa , skemmtibáta og annarra skipa varð að lögum fyrr í dag . Í þeim eru skipstjórnar - og önnur réttindi sem miðuð hafa við 12 metra skráðra lengdar færð upp í 15 metra . „ Hún miðar að því að breyta viðmiðunum sem gilda um lengd smáskipa úr 12 metrum í 15 metra og breyta kröfum um lágmarksfjölda skipstjórnar - og vélstjórnarmanna á fiskiskipum , varðskipum og öðrum skipum þannig að þær miði jafnframt við skip sem eru 15 metrar eða styttri að skráningarlengd . Með þessu eru mönnunarkröfur sem gilda um skip sem eru 12 til 15 metrar að skráningarlengd einfaldaðar þannig að ein regla gildi um öll skip á þessu stærðarbili . “ Við breytingar á stærðarmörkum krókaaflamarksbáta árið 2013 höfðu aðilar með smáskipapróf ekki lengur rétt til skipstjórnar á öllum krókaaflamarksbátum . Réttindi þeirra náðu ekki til báta lengri en 12 metra . Með breytingunni sem samþykkt var í dag uppfærast réttindi þeirra til skipstjórnar á 15 metra báta og styttri . LS hefur allt frá haustdögum 2013 unnið að því að ákvæði í mönnunarlögum yrðu samræmd við stærðarmörk krókaaflamarksbáta . Færð úr 12 metrum í 15 metra . Breyting á stærðarmörkum leiddu til þess að þeir sem höfðu aflað sér skipstjórnarréttinda - smáskipapróf voru ekki lengur með réttindi til skipstjórnar á öllum krókaaflamarksbátum . Réttindi þeirra voru smáskiparéttindi sem giltu á báta 12 metra og styttri .